b'\n_START_ARTICLE_\nAtvirasis kodas\n_START_SECTION_\nAtviro kodo apibr\xc4\x97\xc5\xbeimas\n_START_PARAGRAPH_\nOficialiai pripa\xc5\xbe\xc4\xafstama tik versija angl\xc5\xb3 kalba 1.9_NEWLINE__NEWLINE_Pasikeitim\xc5\xb3 istorija yra \xc4\x8dia.\n_START_SECTION_\n\xc4\xae\xc5\xbeanga\n_START_PARAGRAPH_\nAtvirasis kodas rei\xc5\xa1kia ne tik pri\xc4\x97jim\xc4\x85 prie i\xc5\xa1eitinio kodo. Atvirojo kodo programin\xc4\x97s \xc4\xafrangos platinimas turi sutapti su \xc5\xbeemiau esamomis nuostatomis\n_START_SECTION_\n1. Laisvas platinimas\n_START_PARAGRAPH_\nLicencija nedraud\xc5\xbeia kam nors parduoti ar perduoti programin\xc4\x97s \xc4\xafrangos kaip programin\xc4\x97s \xc4\xafrangos distribucijos dalies, kuri\xc4\x85 sudaro programos i\xc5\xa1 keli\xc5\xb3 skirting\xc5\xb3 \xc5\xa1altini\xc5\xb3. Licencija nereikalauja honoraro ar kokio kito mokes\xc4\x8dio u\xc5\xbe tok\xc4\xaf pardavim\xc4\x85, ta\xc4\x8diau neb\xc5\xabtinai privalo \xc5\xa1itai drausti. _NEWLINE_Mokami automatiniai GPL ir LGPL licencijas turin\xc4\x8di\xc5\xb3 program\xc5\xb3 atnaujinimai \xe2\x80\x93 labiausiai paplitusi komercin\xc4\x97 veikla.\n_START_SECTION_\n2. I\xc5\xa1eitinis kodas\n_START_PARAGRAPH_\nPrograma privalo tur\xc4\x97ti i\xc5\xa1eitin\xc4\xaf kod\xc4\x85 bei turi leisti platinim\xc4\x85 i\xc5\xa1eitiniu kodu, taip pat sukompiliuota forma. Jei ka\xc5\xbekuri dalis neplatinama su i\xc5\xa1eitiniu kodu, turi b\xc5\xabti ai\xc5\xa1kiai apibr\xc4\x97\xc5\xbetos galimyb\xc4\x97s \xc4\xafsigyti atviraj\xc4\xaf kod\xc4\x85 apmokant ne daugiau nei motyvuotas kopijavimo i\xc5\xa1laidas, arba labiau priimtinai \xe2\x80\x93 atsisiun\xc4\x8diant internetu nemokamai. I\xc5\xa1eitinis kodas turi b\xc5\xabti pateiktas forma, kuria bet koks programuotojas gal\xc4\x97t\xc5\xb3 j\xc4\xaf modifikuoti. Ty\xc4\x8dinis kodo modifikavimas, kuris suklaidint\xc5\xb3 programuotoj\xc4\x85 yra draud\xc5\xbeiamas. Tarpin\xc4\x97s formos, tokios kaip preprocesoriaus ar transliatoriaus rezultatai yra neleid\xc5\xbeiamos.\n_START_SECTION_\n3. I\xc5\xa1vestiniai darbai\n_START_PARAGRAPH_\nLicencija turi leisti atlikti modifikacijas bei kurti i\xc5\xa1vestinius darbus, taip pat turi leisti tuos darbus platinti su tokia pat licencija kaip ir i\xc5\xa1eitinis kodas.\n_START_SECTION_\n4. Autoriaus i\xc5\xa1einamojo kodo nelie\xc4\x8diamumas\n_START_PARAGRAPH_\nLicencija gali u\xc5\xbedrausti platinti modifikuot\xc4\x85 i\xc5\xa1einamaj\xc4\xaf kod\xc4\x85 tiktai tuo atveju, jei ji leid\xc5\xbeia platinti original\xc5\xb3 kod\xc4\x85 kartu su pataisym\xc5\xb3 failais (patches), kurie leist\xc5\xb3 modifikuoti galutin\xc4\xaf produkt\xc4\x85 kompiliacijos metu. Licencija privalo ai\xc5\xa1kiai leisti i\xc5\xa1 modifikuoto i\xc5\xa1einamojo kodo sukompiliuot\xc5\xb3 program\xc5\xb3 platinim\xc4\x85. Licencija gali reikalauti, kad modifikuoti produktai tur\xc4\x97t\xc5\xb3 kitok\xc4\xaf pavadinim\xc4\x85 ar versijos numer\xc4\xaf, nei autoriaus originalus produktas. GPL, LGPL ir daugelis kit\xc5\xb3 atviro kodo licencij\xc5\xb3 modifikuoto i\xc5\xa1einamojo kodo platinti nedraud\xc5\xbeia, ta\xc4\x8diau pakeitimai turi b\xc5\xabti dokumentuoti.\n_START_SECTION_\n5. Jokios diskriminacijos\n_START_PARAGRAPH_\nLicencija neturi diskriminuoti jokio asmens ar tam tikros j\xc5\xb3 grup\xc4\x97s.\n_START_SECTION_\n6. Joki\xc5\xb3 apribojim\xc5\xb3 panaudojimo sritims\n_START_PARAGRAPH_\nLicencija neturi u\xc5\xbedrausti programos naudojimo tam tikroje specifin\xc4\x97je srityje. Pavyzd\xc5\xbeiui, licencija negali u\xc5\xbedrausti naudoti programos komerciniams tikslams, arba genetini\xc5\xb3 tyrim\xc5\xb3 atlikimui.\n_START_SECTION_\n7. Licencijos platinimas\n_START_PARAGRAPH_\nTeis\xc4\x97s ir pareigos, apibr\xc4\x97\xc5\xbetos \xc5\xa1ioje licencijoje, turi liesti visus, kuriems yra platinama programin\xc4\x97 \xc4\xafranga ar jos i\xc5\xa1eitinis kodas. \xc5\xa0i licencija neturi b\xc5\xabti platinama su kokia nors kita papildoma licencija, kuri\xc4\x85 b\xc5\xabt\xc5\xb3 privaloma vykdyti arba su ja sutikti.\n_START_SECTION_\n8. Licencija neturi b\xc5\xabti specifin\xc4\x97 produktui\n_START_PARAGRAPH_\nTeis\xc4\x97s priskirtos programai neturi priklausyti nuo to ar ji yra programinio paketo (distribucijos) dalis. Jei programa yra atskirta nuo programinio paketo ir panaudota ar i\xc5\xa1platinta sutinkant su programos licencijos s\xc4\x85lygomis, visos \xc5\xa1alys, kurioms programa yra i\xc5\xa1platinta turi gauti tokias pa\xc4\x8dias teises, kaip ir tie, kurie gauna program\xc4\x85 kartu su visu programiniu paketu.\n_START_SECTION_\n9. Licencija neturi riboti kitos programin\xc4\x97s \xc4\xafrangos\n_START_PARAGRAPH_\nLicencija neturi riboti programin\xc4\x97s \xc4\xafrangos platinimo kartus su licencijuojamomis programomis. Pavyzd\xc5\xbeiui, licencija neturi reikalauti, kad visa programin\xc4\x97 \xc4\xafranga platinama toje pa\xc4\x8dioje laikmenoje prival\xc4\x97t\xc5\xb3 b\xc5\xabti Atvirojo Kodo (Open-Source).\n_START_SECTION_\nRenginiai Lietuvoje\n_START_PARAGRAPH_\n2002 m. kovo 4d. susitikimo su Eric Steven Raymond vaizdo \xc4\xafra\xc5\xa1as (Atviras kodas/Informacija/2002 03 07) http://www3.lrs.lt/pls/inter/ivpk_print.doc_view?key=168659_NEWLINE_Susitikimo su vienu \xc5\xbeymiausi\xc5\xb3 atviro kodo program\xc5\xb3 jud\xc4\x97jimo ideologu E. S. Raymond stenograma (Atviras kodas/Stenograma/2002 03 04) http://www3.lrs.lt/pls/inter/ivpk_print.doc_view?key=162730_NEWLINE_Daugiau \xc5\xber\xe2\x80\xa6 http://www3.lrs.lt/pls/inter/ivpk_qry.query?DateSince=&DateUntil=&Cathegory=&Subject=939&TWords=&BWords=&SubmitButton=Ie%F0koti'